Na temelju članka 48. Zakon o lokalnoj i područnoj (regionalnoj) samoupravi (Narodne novine, br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) u svezi članka 26. stavka 3. Zakona o sustavu strateškog planiranja i upravljanja razvojem Republike Hrvatske (Narodne novine, br. 123/17), članka 2. stavka 2. Uredbe o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (Narodne novine, br. NN 89/2018) te na temelju članka 52. Statuta Općine Kolan (Službeni glasnik Općine Kolan, br. 06/21), načelnik Općine Kolan d o n o s i

ODLUKU

o pokretanju postupka izrade Provedbenog programa Općine Kolan

za razdoblje 2021. – 2025. godine

Članak 1.

Ovom se Odlukom pokreće postupak izrade Provedbenog programa Općine Kolan za razdoblje 2021. – 2025. godine (u daljnjem tekstu: Provedbeni program).

Članak 2.

Provedbeni program je kratkoročni akt strateškog planiranja povezan s višegodišnjim proračunom kojim će se definirati prioritetne mjere i aktivnosti za provedbu ciljeva iz povezanih hijerarhijski viših akata strateškog planiranja od nacionalnog značaja i od značaja za jedinice lokalne i područne (regionalne) samouprave.

Članak 3.

Načelnik će posebnom odlukom imenovati radno tijelo za sudjelovanje u postupku izrade provedbenog programa Općine Kolan za razdoblje 2021. – 2025. godine.

Članak 4.

Lokalni koordinator za obavljanje i koordinaciju poslova strateškog planiranja Općine Kolan obavljat će posao koordinacije i nadzora izrade Provedbenog programa Općine Kolan za razdoblje 2021.-2025. godine u skladu sa svojim ovlastima.

Za administrativno-tehničke poslove zadužuje se Jedinstveni upravni odjel Općine Kolan.

Članak 5.

Ova Odluka stupa na snagu danom donošenja a objaviti će se u Službenom glasniku Općine Kolan i na službenim mrežnim stranicama Općine Kolan.

KLASA: 022-01/21-01/21

UR.BROJ: 2198/33-03/02-21-1

Kolan, 30. srpnja 2021.

Načelnik Općine Kolan

 Šime Gligora

O b r a z l o ž e nj e

Sukladno Zakonu o sustavu strateškog planiranja i upravljanja razvojem Republike Hrvatske, Provedbeni program jedinice lokalne samouprave donosi se za vrijeme trajanja mandata izvršnog tijela jedinice lokalne samouprave i vrijedi za taj mandat. Izvršno tijelo jedinice lokalne samouprave donosi Provedbeni program najkasnije 120 dana od dana stupanja na dužnost koji se može po potrebi revidirati na godišnjoj razini.

Općina Kolan izradit će Provedbeni program za novo mandatno razdoblje koji će biti temelj planiranja lokalnih razvojnih politika i projekata, kao i sredstvo kvalitetne komunikacije ciljeva Općinske uprave s građanima, poduzetnicima, ulagačima i posjetiteljima te definirati viziju razvoja Općine Kolan kao i ključne inicijative i razvojne mjere Općine Kolan u tom periodu.

U izradu Provedbenog programa osim Radnog tijela i Jedinstvenog upravnog odjela Općine Kolan mogu biti uključeni vanjski ekspertni suradnici odnosno tvrtke.

U organizacijskom pogledu, poslove administrativno-tehničke koordinacije izrade Provedbenog programa obavljati će Jedinstveni upravni odjel.

Lokalni koordinator za obavljanje i koordinaciju poslova strateškog planiranja Općine Kolan obavljat će posao koordinacije i nadzora izrade Provedbenog programa Općine Kolan za razdoblje 2021.-2025. godine u skladu sa svojim ovlastima.

Sredstva za izradu Provedbenog programa osigurana su u Proračunu Općine Kolan za 2021. godinu.